Суҳроби Зиё

Суҳроби Зиё (Зиёев Суҳроб Саъдуллоевич; 20 июни 1964, деҳаи Тутака, ноҳияи Ҳисор, ҶШС Тоҷикистон) — и варзидаи тоҷик, хабарнигори аршади телевизиони форсии Би-би-сӣ дар Тоҷикистон.

 Зиндагинома 
Суҳроби Зиё 20 июни соли 1964 дар деҳаи Тутакаи ҷамоати деҳоти Алмосии ноҳияи Ҳисор дар хонаводаи коргар ба дунё омадааст. Оиладор ва соҳиби чаҳор фарзанд мебошад.

 Таҳсилот 
Соли 1981 мактаби миёнаи № 49, воқеъ дар деҳаи Чангобро хатм кардааст. Солҳои 1981—1986 донишҷӯи факултети филологияи тоҷики Донишгоҳи давлатии Тоҷикистон буд.

 Фаъолияти касбӣ 
Фаъолияти худро соли 1986 дар Телевизиони Тоҷикистон оғоз кардааст. Дар тӯли фаъолияти худ дар нашрияҳои «Оинаи зиндагӣ», ҳафтаномаи «Тоҷикистон» ва хабаргузории ИРНА кор кардааст. Аз моҳи майи соли 1997 хабарнигори Би-би-сӣ (BBC) мебошад. Солои 2002—2009 роҳбарии намояндагии Би-би-сӣ дар Тоҷикистонро бар дӯш дошт. Ӯ ҳоло хабарнигори аршади телевизиони форсии Би-би-сӣ дар Тоҷикистон аст.

Аз соли 1995 узви Иттифоқи журналистони Тоҷикистон мебошад. Узви раёсати Конуни байналмилалии Муҳиддини Олимпур аст.

 Эҷодиёт 
Суҳроби Зиё муаллифи се филми мустанад дар бораи Заур Дахте, ҳунари балет ва шоира Фарзона мебошад. То ҳол се китоби ӯ бо номҳои «Устураи фарҳанг ва ҳунари тоҷик» (2023), «Муждаи субҳ» (2024) ва «Гавҳаре ноёб рафт…» (2025) ба нашр расидаанд.

 Ҷоизаҳо 
Соли 2019 аз ҷониби маҳфили «Боргоҳи сухан» ҳамчун «Рӯзноманигори сол» интихоб гардид. Соли 2023 барои хидматҳояш дар тарғиби адабиёт соҳиби «Лавҳи Сипос»-и Бунёди Жолаи Исфаҳонӣ (Лондон) шуд.

 Эзоҳ 

 Пайвандҳо 
 Саҳифаи Суҳроб Зиё дар Фейсбук
 Саҳифаи Суҳроб Зиё дар Инстаграм